Sébastien Haller
Sébastien Romain Teddy Haller (født d. 22. juni 1994) er en fransk-ivoriansk professionel fodboldspiller, som spiller for Bundesliga-klubben Borussia Dortmund og Elfenbenskystens landshold.

Klubkarriere

Auxerre 
Haller begyndte sin karriere hos AJ Auxerre, hvor han gjorde sin professionelle debut i 2012.

Utrecht 
Haller blev i januar 2015 udlejet til FC Utrecht. Haller imponerede på lån, og aftalen blev gjort permanent i maj af samme år.

Eintracht Frankfurt 
Haller skiftede i maj 2017 til Eintracht Frankfurt på en fast aftale. I 2018-19 sæsonen scorede han 15 mål og assisterede 9, som betød han var direkte involveret i 24 sæsonmål. Kun Robert Lewandowski med 29 havde flere direkte mål involveringer i Bundesligaen i denne sæson.

West Ham United 
Haller skiftede i juli 2019 til West Ham United. Med en pris på 45 millioner pund blev han den dyreste transfer i klubbens historie. Det lykkedes dog aldrig Haller at imponere hos West Ham, or han forlod efter bare 18 måneder.

Ajax 
Haller skiftede i januar 2021 til Ajax, hvor han blev genforenet med sin tidligere træner hos Utrecht Erik ten Hag. Med en pris på 22,5 millioner euro blev han også nu Ajax' dyreste transfer nogensinde. Haller imponerede efter skiftet. I Champions League 2021-22 sæsonen satte han rekorden for hurtigste spiller nogensinde til at score 10 mål i tuneringen, og den første spiller til at score i hver eneste kamp i gruppespillet.

Borussia Dortmund 
Efter en halvanden sæson hos Ajax, skiftede Haller i juli 2022 til Borussia Dortmund.

Landsholdskarriere

Ungdomslandshold 
Haller har repræsenteret Frankrig på samtlige ungdomslandshold.

Seniorlandshold 
Haller skiftede i november 2020 til Elfenbenskystens landshold, hvilke han kunne igennem sin far, som kommer fra landet. Han debuterede for landshold den 12. november 2020.

Han var del af Elfenbenskystens trup til Africa Cup of Nations 2021.

Titler 
Eintracht Frankfurt

 DFB-Pokal: 1 (2017–18)

Ajax

 Eredivisie: 2 (2020–21, 2021–22)
 KNVB Cup: 1 (2020–21)

Individuelle

 FC Utrecht Årets Spiller: 1 (2015)
 Eredivisie topscorer: 1 (2021–22)

Kilder

Eksterne henvisninger 

Fodboldspillere fra Frankrig
Fodboldspillere fra Elfenbenskysten
Fodboldlandsholdsspillere fra Elfenbenskysten
Fodboldspillere fra AJ Auxerre
Fodboldspillere fra FC Utrecht
Fodboldspillere fra Eintracht Frankfurt
Fodboldspillere fra West Ham United F.C.
Fodboldspillere fra AFC Ajax
Fodboldspillere fra Borussia Dortmund
Deltagere ved Africa Cup of Nations 2021